OzLabs/hebrew-wiki-articles huggingface dataset:
יחסי ירדן–לוב

יחסי ירדן–לוב הם היחסים הדו צדדיים בין ירדן ללוב<ref></ref><ref></ref><ref></ref><ref></ref><ref></ref>.

== השוואה בין שתי המדינות ==
שתי המדינות משתתפות בקבוצת ארגונים בינלאומיים, כולל:
{| class="wikitable"
!שם המדינה
! ירדן
! לוב
|-
|שטח בקמ"ר
|88,780
|1,759,540
|-
|אוכלוסייה
|10,203,134<ref></ref>
|6,871,292
|-
|צפיפות אוכלוסייה
|114.93
|3.91
|-
|עיר בירה
|עמאן
|טריפולי (לוב)
|-
|שפה רשמית
|ערבית
|ערבית, ברבר ואיטלקית
|-
|מטבע
|דינר ירדני
|דינר לובי
|-
|תמ"ג (במיליוני דולרים)
|89,000
|61,970
|-
|תמ"ג לנפש (בדולרים)
|8,723
|9,019
|-
|התפתחות אנושית
|0.748
|0.724
|-
|סיומת אינטרנט
|jo.
|ly.
|-
|אזור זמן
| +03:00, +02:00
| +02:00 GMT, שעון מזרח אירופה
|}

== סקירה כללית ==
שתי המדינות כוננו יחסים דיפלומטיים החל מקבלת עצמאותן, והיו חברות מלאות ב. בפברואר 1984 המון לובי שרף את שגרירות ירדן בטריפולי בית לוב, כתגובה לניסיונותיו של המלך חוסיין להגיע למשא ומתן בנושא הסכסוך הערבי-ישראלי. כמו כן, במהלך מלחמת איראן–עיראק תמכה ירדן בעיראק בעוד לוב עמדה לצד איראן. בשנת 1987 קראה לוב לאיראן ועיראק להגיע להסכם שלום, ובעקבות כך, בספטמבר אותה שנה חידשו ירדן ולוב את היחסים הדיפלומטיים ביניהן.

בדצמבר 2018 ביקר פאיז א-סראג', יו"ר מועצת הנשיאות של לוב וראש ממשלת ההסכם הלאומי בעמאן, ונפגש עם עבדאללה השני, מלך ירדן וראש ממשלת ירדן עומר רזז. במהלך הביקור הבטיחה ירדן תמיכה כספית ללוב, ובנוסף הגיעו שתי המדינות להסכם בעניין הסדר החובות של לוב לירדן.

== נציגויות דיפלומטיות ==
* ירדן מחזיקה בלוב שגרירות בטריפולי.
* לוב מחזיקה בירדן שגרירות בעמאן.

== הערות שוליים ==
מייק מקמהן

מייק מקמהן (באנגלית: Mike McMahan, נולד ב-1981) הוא תסריטאי קומדיות ומפיק טלוויזיה אמריקאי, יוצר הסדרות "הפכים סולארים" (בשיתוף עם ג'סטין רוילנד) ו"מסע בין כוכבים: סיפונים תחתונים".

==קריירה==
עבודת ההפקה הראשונה של מקמהן, יליד שיקגו, הייתה בתפקיד עוזר מפיק במועדון הסטנדאפ . לאחר מכן שכרה אותו חברת ההפקה של סקוט רודין כעוזר מפיק, שם עבד על הסדרות "דירת המצוירים" ו"סאות' פארק".<ref></ref><ref></ref>

מקמהן עבד ככותב ומפיק בסדרה "ריק ומורטי", והיה אחד הכותבים הראשונים שנשכרו לסדרה לאחר שפגש את אחד היוצרים, ג'סטין רוילנד, כשעבד באולפני האנימציה של פוקס המאה ה-20. מקמהן תיאר את עצמו כ"איש המדע הבדיוני" של הצוות, וקודם לתפקיד הכותב הראשי של "ריק ומורטי" בעונתה הרביעית, אך עזב במהלך ההפקה במטרה לעבוד על פרויקטים אחרים.<ref></ref><ref name=scifi></ref> בשנת 2018 זכה מקמהן בפרס אמי לבידור בפריים טיים לסדרת אנימציה על עבודתו בכמפיק האחראי בפרק "Pickle Rick".<ref></ref>

ב-28 באוגוסט 2018 הודיע שירות הסטרימינג הולו שהזמין את הפקת הסדרה "הפכים סולארים" שנכתבה על ידי הצמד מקמהן ורוילנד. הסדרה עלתה לשידור ב-8 במאי 2020.<ref></ref><ref></ref>

באוקטובר 2018 הוכרז שמקמהן ייצור עבור שירות הסטרימינג CBS All Access של רשת CBS סדרת אנימציה שמתרחשת ביקום "מסע בין כוכבים" ששמה יהיה "מסע בין כוכבים: סיפונים תחתונים".<ref></ref> הסדרה עלתה לשידור ב-6 באוגוסט 2020. בהמשך השנה חתם עם רשת CBS על חוזה כולל במסגרתו ייצור תכנים לרשת במשך מספר שנים באופן בלעדי.<ref></ref>

חלק ניכר מפרסומו של מקמהן החל מערוץ טוויטר פופולרי בשם "" שבו כתב תקצירי פרקים אפשריים לכאורה אך מגוחכים והומוריסטיים לעונה שמינית תאורטית של הסדרה "מסע בין כוכבים: הדור הבא".

==קישורים חיצוניים==

==הערות שוליים==

קטגוריה:מסע בין כוכבים - אישים
קטגוריה:תסריטאי טלוויזיה אמריקאים
קטגוריה:מפיקי טלוויזיה אמריקאים
Post Malone (שיר)

"Post Malone" הוא סינגל של הדיג'יי ההולנדי סם פלדט, בהשתתפות הזמרת ההולנדית ראני שיצא ב-24 במאי 2019 על ידי חברת התקליטים Spinnin' Records כסינגל מתוך המיני-אלבום Magnets של פלדט. הקליפ בוים על דני קוקורה והוא כולל את מלכות הדראג מאמאקווין, אבי אומג ואינגה שובסקאיה.<ref></ref>

== כתיבה ==
השיר תואר כ"אודה" לראפר האמריקני פוסט מאלון וכלל את השורות .<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!אוסטריה (IFPI Austria)
|זהב
|15,000
|-
!קנדה (Music Canada)
|פלטינה
|80,000
|-
!דנמרק (IFPI Denmark)
|זהב
|45,000
|-
!גרמניה (BVMI)
|זהב
|200,000
|-
!איטליה (FIMI)
|זהב
|35,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|זהב
|500,000
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי סם פלדט
קטגוריה:שירים באנגלית
קטגוריה:שירים על מוזיקאים
Share That Love

Share That Love (בעברית: לחלוק את האהבה הזאת) הוא סינגל של הלהקה הדנית לוקאס גרהאם, בהשתתפות הראפר האמריקאי ג'י איזי. השיר יצא לאור ב-21 באוגוסט 2020 על ידי חברת התקליטים וורנר רקורדס.<ref name="iTunes"></ref> את השיר כתבו דייב גיבסון, דיגיטל פארם אנימלס, ג'רלד ארל גילום, לוקאס פורקאמר, מורטן ריסטורפ וניל אורמנדי.

== רקע ==
בהודעה על השיר, אמר פורצ'אמר, אחד מכותבי השיר, "גדלתי בשכונה בה אם היה לך משהו, היית אמור לחלוק אותו. למקום הזה קוראים כריסטיאניה. זה בסיס צבאי ישן שעבר פלישה בשנת 1971. הקהילה פועלת מהתפיסה לפיה לאף אחד אין בעלות על הבתים שלו ושאתה יכול לעשות מה שתרצה, כל עוד אינך מונע מאחרים לעשות את מה שהם רוצים. עם כל היתרונות שבחיים בכריסטיאניה, היו גם צרות עם המשטרה, או בעיות עם הכנופיות בעיר. ניסיתי להמחיש את כל זה בשיר, וכשאני מקשיב לו אני נזכר כיצד הקהילה שלנו באמת התאחדה, כמו בכל המסיבות הגדולות שערכנו, או בהפגנות הענק בהן צעדנו נגד איומי הממשלה לפנות אותנו מכריסטיאניה. בזמנים מדאיגים אלה, אני מניח שזה חשוב יותר מאי פעם לחלוק את מה שיש לנו, ובמיוחד את האהבה".<ref></ref><ref name="EF"></ref>

== קליפ מילים ==
קליפ מילים לשיר יצא ב-20 באוגוסט 2020, בסמוך ליציאתו של השיר.<ref></ref> בקליפ נראים חברי הלהקה מציירים ציור קיר ענקי עם הכיתוב "Share That Love", על אולם מוזיקה שנחשב עבורם לאבן דרך, במקום הולדתו של לוקאס, כריסטיאניה שבקופנהגן, דנמרק. ציור הקיר נוצר על ידי אמן רחוב מפורסם בקופנהגן, רסמוס בלסטרום.<ref name="EF" />

== קליפ ==
הווידאו קליפ לשיר יצא ב-30 בספטמבר 2020, ואותו ביים מארק קלאספלד.<ref></ref> נכון לנובמבר 2020, הקליפ צבר מעל 2.6 מיליון צפיות ביוטיוב.

== הופעות חיות ==
הלהקה ביצעה את השיר בתוכנית הבוקר האמריקאית "בוקר טוב אמריקה".<ref></ref><ref></ref>

== קרדיטים וצוות ==
הקרדיטים לקוחים מאתר טיידל.<ref></ref>
* מורטן ריסטורפ – הפקה, קולות רקע, תופים, גיטרה, כלי הקשה, פסנתר, כתיבה
* דייב גיבסון – קולות רקע, כתיבה
* שון הארלי – בס
* ג'יבון האסקין – מקהלה
* לידיה רן – מקהלה
* רוני אואנון – מקהלה
* ויליאם "ב.א." וושינגטון – מקהלה, הפקה קולית
* ג'רלד ארל גילום – אמן משתתף, קולות, כתיבה
* רנדי מריל – מאסטרינג
* מארק "ספייק" סטנט – מיקסר
* דייוויד לברל – טכנאי הקלטה
* אמיל פאלק – טכנאי הקלטה
* לוקאס פורקאמר – קולות, כתיבה
* דיגיטל פארם אנימלס – כתיבה
* ניל אורמנדי – כתיבה

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!דנמרק
|21 באוגוסט 2020
|הורדה דיגיטלית • הזרמת מוזיקה
|וורנר
|<ref name="iTunes" />
|}

== קישורים חיצוניים ==

== הערות שוליים ==

קטגוריה:שירי לוקאס גרהאם
קטגוריה:שירים באנגלית
קטגוריה:שירים שנכתבו על ידי דיגיטל פארם אנימלס
קטגוריה:סינגלים בהוצאת וורנר רקורדס
Euphoric Sad Songs

Euphoric Sad Songs (בעברית: שירים עצובים אופוריים) הוא המיני-אלבום החמישי של הזמרת-יוצרת הבריטית ריי. האלבום יצא לאור ב-20 בנובמבר 2020, על ידי חברת התקליטים פולידור רקורדס. מתוך המיני-אלבום יצאו שישה סינגלים.

==הוצאה וקידום==
בראיון ל-BBC, רה סיפרה כי המיני-אלבום החמישי שלה ייקרא Her Heart Beats in 4/4 וכי הוא ייצא מאוחר יותר באותה השנה, והצהירה שהוא יתרכז סביב הנושא של "שבעת שלבי הצער".<ref></ref> רה חשפה כי היא כתבה את המיני-אלבום בכל שלב של צער וכי בסופו של דבר תהליך היצירה ריפא את לבה השבור. רה אישרה כי המיני-אלבום יכלול סינגלים שיצאו בעבר: "Love Me Again" ו-"Please Don't Touch".<ref></ref> מאוחר יותר, חשפה את שמו החדש, Euphoric Sad Songs ופרסמה שהוא יכיל תשעה שירים.<ref></ref>

==סינגלים==
באוגוסט 2019, הוציאה רה את הסינגל המוביל "Love Me Again". מאוחר יותר, הוציאה את גרסת הרמיקס של השיר ביחד עם הזמרת ג'ס גלין ב-30 באוגוסט.<ref></ref> השיר הגיע למקום ה-55 במצעד הסינגלים הבריטי וקיבל את תואר הכסף על ידי BPI. הסינגל השני, "Please Don't Touch", יצא ב-13 בדצמבר 2019.<ref></ref> "Secrets", יצא יחד עם רגארד כסינגל השלישי ב-24 באפריל 2020. השיר זכה להצלחה מסחרית באירופה וכן הגיע למקום העשירי במצעד הדאנס / אלקטרוני של ארצות הברית. בבריטניה הגיע השיר למקום השישי במצעד הסינגלים הבריטי והגיע לראש מצעד הדאנס במדינה, כמו גם מאוחר יותר הוסמך לזהב. "Natalie Don't" יצא לאור כסינגל הרביעי ב-10 ביולי 2020 והיה בראש מצעד האיירפליי הרוסית וכן, הגיע למקום ה-35 בסקוטלנד.<ref></ref> "Love of Your Life", יצא לאור כסינגל החמישי ב-6 בנובמבר 2020.<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|20 בנובמבר 2020
|הורדה דיגיטלית • סטרימינג
|rowspan="2" |פולידור
|style="text-align:center;"|<ref></ref>
|-
!אירופה
|11 בדצמבר 2020
|תקליטור
|style="text-align:center;"|<ref></ref>
|}

==קישורים חיצוניים==

== הערות שוליים ==

קטגוריה:מיני-אלבומים מ-2020
קטגוריה:אלבומי ריי
קטגוריה:אלבומים באנגלית
קטגוריה:אלבומי חברת פולידור רקורדס
פרנץ בינדר

פרנץ בינדר (בגרמנית: Franz Binder; 1 בדצמבר 1911 – 24 באפריל 1989) היה כדורגלן ומאמן אוסטרי, ששיחק בעמדת החלוץ. הוא מלך השערים של ראפיד וינה בכל הזמנים ואחד מגדולי שחקני אוסטריה.

==ביוגרפיה==
בינדר נולד ב-1 בדצמבר 1911 בסנקט פלטן שבאוסטריה למשפחה ענייה וגדל יחד עם תשעה אחים נוספים. בשנת 1930 כשהוא כמעט בן 19 חתם בראפיד וינה תחת אישור אמו, אך נאלץ לנסוע כל יום ברכבת את הדרך מסנקט פלטן לווינה-הוטלדורף. עד 1936 הוא התגורר אצל הוריו שם חלק מיטה עם אחיו.

החלוץ האוסטרי המצוין זכה במשך כל תקופתו עם ראפיד בשישה תוארי אליפות, וגם באליפות גרמניה ב-1941 כשהוא כובש שלושער במשחק הגמר נגד שאלקה 04. אחרי שהאוסטרים נכנסו לפיגור 3–1 בינדר הציל אותם עם שלושה שערים ב-10 דקות בלבד כששניים מתוכם הגיעו מבעיטה חופשית. בנוסף לכך זכה עימה פעם אחת גם בגביע הגרמני והאוסטרי בשנים 1938 ו-1946 בהתאמה, וברמה האישית היה מלך השערים בליגה האוסטרית שש פעמים וקיבע את עצמו ככובש הגדול ביותר במועדון ראפיד בכל הזמנים.

בינדר כבש בסך כל הקריירה שלו 1,006 שערים ב-756 הופעות בלבד (לא כולם רשמיים), נתון המציב אותו כאחד השחקנים היחידים שעברו את ה-1,000 לצד ארתור פרידנרייך, גרד מילר, פרנץ פושקש, יוזף ביקאן ופלה.

====לאחר סיום הקריירה====
לאחר פרישתו מקריירת משחק ב-1949 הוא אימן את ראפיד בתחילת שנות החמישים. הוא בנה שם את הסגל שהפך לטוב ביותר של המועדון בהיסטוריה והיא הייתה נמצאת בין הצמרות באירופה. לאחר מכן בינדר המשיך במועדונים יאן רגנסבורג ונירנברג מגרמניה ובפ.ס.וו איינדהובן ההולנדית. בינדר חזר לקדנציה שנייה בראפיד בשנות השישים בה הוביל אותה לזכייה בליגה ב-1964, ובשנות השבעים בהן הוא ורוברט קרנר זכו בגביע ב-1976.

200px

בינדר נפטר ב-24 באפריל 1989 בווינה שבאוסטריה בגיל 77. לאחר מותו אלפים נתנו לו כבוד אחרון והוא נקבר בבית הקברות בבאומגרטנר פרידהוף שבווינה.

==תארים==
===כשחקן===
;ראפיד וינה
*אליפות אוסטריה (6): 1935, 1938, 1940, 1941, 1946, 1948
*הגביע האוסטרי: 1946
*אליפות גרמניה: 1941
*הגביע הגרמני: 1938
;אישיים
*מלך השערים בליגה האוסטרית (6): 1933, 1937, 1938, 1939, 1940, 1941
===כמאמן===
;ראפיד וינה
*אליפות אוסטריה: 1964
*הגביע האוסטרי: 1976

== קישורים חיצוניים ==

קטגוריה:כדורגלני נבחרת אוסטריה
קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני נבחרת גרמניה
קטגוריה:כדורגלני ראפיד וינה
קטגוריה:אוסטרים שנולדו ב-1911
קטגוריה:אוסטרים שנפטרו ב-1989
זעמן אמריקאי מזרחי

זעמן אמריקאי מזרחי (שם מדעי: Coluber constrictor) הוא מין של נחש לא-ארסי ממשפחת הזעמניים החי באמריקה הצפונית ומרכז אמריקה באזורים לחים והוא קרוב לסוג כרכן. נחש זה הוא הזוחל הלאומי של מדינת אוהיו.

==תיאור==
נחש זה נפוץ ממזרח להרי הרוקי, לרוב בארצות הברית, אך גם בדרום קנדה ובמקסיקו, גוואטמלה ובליז. לרוב הוא מגיע לאורך 50 עד 152 סנטימטרים, כשהגודל משתנה בין התת-מינים השונים. הפרט הגדול ביותר הגיע לאורך 185.4 סנטימטרים. צבע קשקשי הנחש לרוב שחור או חום כהה עם גוונים צהובים, חומים ואף ירוקים על הצד או הבטן. הצעירים נולדים בהירים יחסית אך מתכהים במהירות עם התבגרותם. לנחש זה ראש מוארך עם עיניים שחורות גדולות והוא בעל ראייה טובה.

הנחש חי לרוב בסביבות לחות וביערות והוא פעיל במשך היום. נחש זה מסוגל לנוע במהירות הן על הקרקע והן על עצים והוא רודף אחרי טרף כמו יונקים קטנים, עופות, צפרדעים וזוחלים אחרים כמו לטאות, זעמניים אחרים ואף נחשים ארסיים. הצעירים ניזונים בעיקר מחרקים ועכבישים.

נחש זה אינו ארסי, והוא משתמש בשרירי גופו כדי למחוץ את טרפו או למחוץ אותו על הקרקע וטרף קטן הוא נוטה לבלוע בחיים. הנחש בעל חושים טובים והוא מתרומם כדי לחוש את סביבתו ולגלות סכנות.

במקרה של סכנה הנחש נוטה לנוע במהירות הרחק. אם לא הצליח להמלט, ינסה הזעמן להרתיע את הטורף באמצעות יריקה מפחידה והנעת זנבו במהירות כחיקוי של עכסן. במידה והסכנה לא חלפה, הוא ינשוך או יפלוט ריח מושק דוחה מהביב שלו.

==תת-מינים==
* Coluber constrictor anthicus
* Coluber constrictor constrictor
* Coluber constrictor etheridgei
* Coluber constrictor flaviventris
* Coluber constrictor foxii
* Coluber constrictor helvigularis
* Coluber constrictor latrunculus
* Coluber constrictor oaxaca
* Coluber constrictor paludicola
* Coluber constrictor priapus
* Coluber constrictor mormon

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:זעמניים
קטגוריה:ארצות הברית: זוחלים
קטגוריה:בעלי חיים שתוארו ב-1758
קורן שדמי

קורן שדמי (נולד בשנת 1981) הוא מאייר וקומיקסאי ישראלי-אמריקאי עטור פרסים. שדמי נולד וגדל ברעננה. ספריו של שדמי ראו אור בצרפת, איטליה, ספרד, פולין, גרמניה, קוריאה, ישראל וארצות הברית.

== ביוגרפיה ==
בשנת 1996, בגיל 15, החל לעבוד עם מורו אורי פינק כאסיסטנט במגזין "זבנג!"<ref name=":0"></ref>. בשנת 1998 כשהוא בן 17, עבד על הקומיקס "הוגו" עבור עיתון ערוץ הילדים.<ref></ref> שני ספרים של הוגו יצאו לאור בהוצאת מודן. באותה שנה גם פרסם שדמי את הרומן הגרפי המקורי הראשון שלו בישראל, "פרופיל 107", עליו עבד יחד עם אורי פינק.

בשנת 2002 לאחר שחרורו מהצבא בו שירת כמעצב גרפי, זכה שדמי למלגה ללימודים בניו יורק בבית הספר לאמנות חזותית , שם הוא מלמד כיום איור.<ref></ref>

ספרו הראשון באנגלית, "In The Flesh", <ref></ref><ref></ref> - אוסף קומיקס העוסק במערכות יחסים - ראה אור בהוצאת רנדום האוס בשנת 2009.<ref>http://www.penguinrandomhouse.com/books/164577/in-the-flesh-by-koren-shadmi/9780345544483/</ref> סיפורו הקצר "אנטואנט" נבחר לאנתולוגיית "הקומיקס האמריקנית הטובה ביותר 2009" בעריכת צ'ארלס ברנס.<ref></ref>

הוא היוצר של הקומיקס-רשת המסתורין "The Abaddon",<ref></ref> המבוסס באופן רופף על המחזה האקזיסטנציאליסטי של ז'אן-פול סארטר "בדלתיים סגורות". The Abaddon פורסם בכריכה קשה על ידי הוצאת "Z2 קומיקס" בשנת 2015 לשבחי המבקרים.<ref></ref>

בשנת 2014 הוציא שדמי לוח שנה "To Die For" בו אייר נשים מפורסמות מההיסטוריה כגון פרידה קאלו או מארי אנטואנט כמעין דוגמניות פין אפ. הפרויקט יצא במימון המונים.<ref name=":0" />

בשנת 2015 שדמי אייר את הספר "Mike's Place: A True Story of Love, Blues, and Terror in Tel Aviv" המספר על אודות הפיגוע במייק'ס פלייס בתל אביב. הספר יצא בהוצאת First Second Comics.<ref></ref>

בשנת 2016 פורסם הקומיקס החצי-אוטוביוגרפי של שדמי "Love Addict: Confessions of a Serial Dater" בהוצאת Top Shelf. <ref></ref> הספר עוסק בסכנות שבהיכרויות מקוונות.<ref></ref>

ב-2017, יצא לאור "Rise of the Dungeon Master" שיתוף פעולה בין דייוויד קושנר לשדמי. הרומן הגרפי מבוסס על מאמר WIRED שנכתב על ידי קושנר, המתאר את גארי גייגקס, יוצר משחק התפקידים מבוכים ודרקונים.<ref></ref>

ב-2019 יצאו לאור "Twilight Man", ביוגרפיית קומיקס לתסריטאי וקריין הטלוויזיה רוד סרלינג, יוצר אזור הדמדומים בהוצאת Humanoids ו-"Highwayman", סיפור "היהודי הנודד" בעתיד פוסט-אפוקליפטי. "Highwayman" היה מועמד לשני פרסי איגנץ.

ב-3 בנובמבר 2020 יצא לאור "Bionic"<ref></ref>, רומן גרפי המתרחש בעתיד הקרוב והמספר על התבגרות בעידן הדיגיטלי. יצא בהוצאת Top Shelf.

איוריו של שדמי פורסמו בין היתר בניו יורק טיימס, וול סטריט ג'ורנל, פלייבוי, ביזנסוויק, וילג' ווייס, וושינגטון פוסט, Wired והניו יורקר.

שדמי מתגורר ועובד כיום בברוקלין, ניו יורק.<ref></ref>

== קישורים חיצוניים ==

* 
* 
* [https://www.lambiek.net/artists/s/shadmi_koren.htm קורן שדמי] באתר למביק
* [http://abaddoncomic.com אבדון - וובקומיקס באיורו של שדמי]

==הערות שוליים==

קטגוריה:מאיירים ישראלים
קטגוריה:קומיקסאים ישראלים
קטגוריה:מהגרים מישראל לארצות הברית
קטגוריה:ישראלים שנולדו ב-1981
ארכאולמור

ארכאולמור (שם מדעי: Archaeolemur; מילולית: "למור עתיק") הוא סוג נכחד של למורים מהמשפחה למורי קוף שחיו במדגסקר במהלך ההולוקן ונכחדו לפני בערך 1,047 עד 1,280 שנה לספירה, עם הגעת ראשוני המלגשים לאי. סוג זה היה נפוץ במדגסקר ומאובניו התגלו באתרים שונים לאורך האי. הטקסון תואר בשנת 1895 ונכללו בו שני מינים: Archaeolemur edwardsi ו-Archaeolemur majori.
== מאפיינים ==
הארכאולמור היה דומה באורח חייו לקוף יותר ממרבית הלמורים החיים, והיה גדול מעט יותר, במשקל מוערך של 15 עד 35 קילוגרם. הוא חי לרוב על הקרקע אך היה יכול לנוע היטב בין הענפים באורח הדומה למקוקים או לבבונים. הוא היה בעל לסתות גדולות וחזקות שהתאימו לפיצוח קליפות וזרעים, אך הוא ניזון גם מפירות ונראה שהיה אוכל כל בדומה לרוב הפרימטים. הגפיים שלו היו קצרות יחסית עם זנב ארוך והאצבעות היו ארוכות ועזרו לנוע על הקרקע.

בדומה ללמורים דומים כמו המגלדאפיס או למורי עצלן הוא נכחד עם הגעת ראשוני האנשים למדגסקר סביב שנת 1,047 עד 1,280 שנה לספירה. התושבים הקדומים צדו את הלמורים וכרתו את היערות בהם חי עד להכחדתו.

==קישורים חיצוניים==

קטגוריה:בעלי חיים שתוארו ב-1895
קטגוריה:טקסונים שתוארו בידי הנרי פילהול
קטגוריה:למורי קוף
קטגוריה:מאובני טקסונים שתוארו ב-1895
תן לעולם הגדול להסתובב

תן לעולם הגדול להסתובב (באנגלית: Let the Great World Spin) הוא ספר רומן מאת קולום מק'אן שיצא לאור ביוני 2009. שם הספר הוא מתוך השיר "אולם לוקסלי" של המשורר האנגלי אלפרד טניסון.

==עלילה==
עלילת הספר מסופרת על ידי 11 אנשים, הדמויות המרכזיות בספר. העלילה לא מסופרת בצורה ליניארית, וחיי הדמויות משתלבים אף על פי שחלקם לא מודעים לכך וחלקם אף לא נפגשו מעולם. חלק מהאירועים המרכזיים בספר מסופרים מספר פעמים על ידי דמויות שונות.<ref name = "rehm-interview"> Quote from Diane Rehm interview with Colum McCann</ref>

העלילה מתחילה ב-7 באוגוסט 1974, היום שבו הלך פיליפ פטי על חבל דק בין שני מגדלי מרכז הסחר העולמי. מהגר אירי צעיר מגיע לבקר בניו יורק את אחיו, שחי בשכונות העניות של העיר. הספר מתפתל ומספר על חייה של זונה ברובע הברונקס ועל ביתה, על אשה שאיבדה את שלושת ילדיה במלחמת וייטנאם ועל השופט שגוזר את עונשו של פיליפ פטי בגין ההליכה על החבל.

==ביקורת==
מבקר הניו יורק טיימס, ג'ונתן מאהלר, טען כי הספר הוא "אחד הרומנים העמוקים והמחשמלים שקראתי מזה שנים".<ref name = "nyt-book-review"> New York Times book review.</ref>

הספר זכה ב"פרס ספר הספרות הלאומי" האמריקאי לשנת 2009 וב"פרס הספרות הבינלאומי של דבלין" לשנת 2011 ולביקורות חיוביות נוספות רבות.<ref></ref><ref></ref><ref></ref><ref></ref>

==קישורים חיצוניים==
* 

==הערות שוליים==

קטגוריה:ספרי 2009
קטגוריה:ספרי רנדום האוס
קטגוריה:רומנים המתרחשים בניו יורק
סקנסוריופטריקס

סקנסוריופטריקס (שם מדעי: Scansoriopteryx; מילולית: "כנף מטפסת", בעבר נקרא Epidendrosaurus) הוא סוג של דינוזאור קטן בן משפחת הסקנסוריופטריגיים שחי בסין בשלהי תור היורה שלפני 165 עד 156 מיליון שנה מזמננו.

הסקנסוריופטריקס ידוע מממצא מאובן בודד שהתגלה בליאונינג, סין והוא הגיע לגודל של דרור בית בוגר והיה בעל מבנה מותאם לטיפוס על עצים בעיקר באצבעותיו הארוכות שאולי היה ביניהם מפרש עור שעזר ליצור הקטן לדאות. עם זאת בדומה לשאר המנירפטורים הוא היה מכוסה בנוצות, כך שייתכן שממש היה יכול לעופף. הוא קרוב לסוגים יי ואפידקסיפטריקס שחיו באותם יערות בצורה דומה.

לא ברור עדיין אם דינוזאור זה הוא קרוב של הארכיאופטריקס, ראשון העופות האמיתיים. עם זאת מעריכים שהיה יותר רחוק מאחר שהלסתות שלו כללו כמה שיניים גדולות בקדמת הלסת הישרה ומאחוריה היו מעט שיניים, עם דמיון שטחי לאובירפטורוזאורים. כמו כן הזנב היה גרמי ושימש לאיזון על הענפים. ייתכן שהוא דאה בדומה לדרקון הדואה מדרום-מזרח אסיה ולא באמת עופף, מאחר שלא היו לו שרירי תעופה. ככל הנראה היה אוכל חרקים שדאה במרדף אחריהם ביערות סין הקדומים.

==קישורים חיצוניים==

קטגוריה:סקנסוריופטריגיים
קטגוריה:מאובני טקסונים שתוארו ב-2002
אדוארד פרננדס

אדוארד פרננדס (בספרדית: Eduard Fernández; נולד ב-25 באוגוסט 1964) הוא שחקן קולנוע, טלוויזיה ותיאטרון ספרדי, זוכה שלושה פרס גויה.

== ביוגרפיה ==
אדוארד פרננדס נולד בברצלונה ולמד משחק במכון לתיאטרון בעיר בו נולד. לאחר סיום הלימודים הוא שיחק בתיאטראות שונות בעיר. בשנת 1992 הוא לראשונה השתתף בסדרת טלוויזיה כאשר השתתף בסדרה בת 32 פרקים. החל משנת 1994 הוא משחק בסרטי קולנוע ספרדים. מאז הוא השתתף בעשרות סרטים. בשנת 2009 הוא שיחק לצד בתו וזה היה הסרט הראשון בהשתתפותה.

בשנים 2001, 2003 ו-2013 אדוארד פרננדס זכה בפרס גויה. בשנת 2016 הוא זכה בפרס של פסטיבל לקולנוע בסן סבסטיאן על משחקו בסרט "עשן ומראות". בנוסף לכך הוא זכה בפרסים נוספים למשחק בקולנוע בספרד. 

בשנת 2021 כיכב בסרט הספרדי-יווני "Mediterraneo: The Law of the Sea" של הבמאי מרסל ברנה. באותה שנה החל לשחק בסדרה המסתורין "30 מטבעות", של רשת HBO אירופה העוקבת אחר האב ורגרה (פרננדס), מגרש שדים, מתאגרף ואסיר-לשעבר שגורש על ידי הכנסייה לעיירה נידחת בספרד.

בשנת 2022 שיחק במותחן הפסיכולוגי "הקווים העקומים של אלוהים" בבימויו של אוריול פאולו <small>(אנ')</small> בסרטו השני עבור שירות הזרמה המדיה נטפליקס. 

בשנת 2024 גילם את ברון הסמים חואקין מנצ'דו במיני-סדרה של נטפליקס "יד ברזל" <small>(אנ')</small> לצידו של חיימה לורנטה. 

== קישורים חיצוניים ==

קטגוריה:שחקני קולנוע וטלוויזיה ספרדים
קטגוריה:ספרדים שנולדו ב-1964
המרכז המשולב לניתוח טרור

המרכז המשולב לניתוח טרור (באנגלית: Joint Terrorism Analysis Centre, בקיצור: JTAC) הוא ארגון מודיעין של כל המקורות הקשור באופן הדוק לשירות הביטחון של הממלכה המאוחדת המספק עצות לממשלת בריטניה ולחברות במסגרת התשתיות הלאומיות הקריטיות בנוגע לאיומי טרור.

המרכז פועל מבית התמזה שבמילבנק במרכז לונדון ומספק הערכות שוטפות למחלקות ממשלתיות, חברות ומוסדות גדולים, בעיקר בענפי התחבורה, השירותים הפיננסיים, השירותים והתקשורת.

== ארגון ומבנה ==
מנהל JTAC מדווח למנהל הכללי של שירות הביטחון (הידוע בכינויו MI5), ומנהל צוות הכולל אנשי שירות הביטחון, שירות המודיעין החשאי (הידוע בכינויו MI6), מטה התקשורת הממשלתית (GCHQ), מטה מודיעין ההגנה, מפקדת משטרת מטרופולין למלחמה בטרור ושש מחלקות ממשלתיות נוספות. כגוף הקשור קשר הדוק לשירות הביטחון, JTAC מחויבת להוראות חוק שירותי המודיעין משנת 1994 והיא כפופה לפיקוח של ועדת המודיעין והביטחון.

== הפצת מידע ==
הערכות משמשות כדי ליידע את רמות האיום המופצות באמצעות שירות הביטחון, משרד הפנים ומשרד ההגנה. עד לא מזמן הוצאו רמות איום אלה בצורה המכונה מצב BIKINI ומצב טסרל. מערכת האיומים הנוכחית דומה למערכת הדירוג של מחלקת ביטחון המולדת האמריקאית.

== רמות איום ==
חמש רמות איום זמינות:
* רמת איום נמוכה - התקפה אינה סבירה
* מתונה - התקפה אפשרית, אך אינה סבירה
* מהותית - התקפה היא אפשרות חזקה
* חמורה - סביר מאוד להתקפה
* קריטית - צפויה התקפה קרובה

רמות האיום הנוכחיות מהוות צמצום משבע הרמות הקודמות במטרה לפשט את התקשורת לציבור הרחב.

== תשומת לב ציבורית ==
JTAC התפרסמה בציבור בעקבות פיגועי הטרור בלונדון ביולי 2005. הדיווח בתקשורת הדגיש הפחתה ברמת האיום מ"כללי חמור" ל"מהותי" בהתבסס על ההערכה שהסיכון להתקפה היה בנקודה הנמוכה ביותר מאז ה-11 בספטמבר. דיווחי חדשות אלה היו הפעם הראשונה שפורסמו דירוגי האיומים מחוץ לתשתיות הלאומיות הקריטיות.

== ראו גם ==
* מלחמה בטרור
* המרכז המשותף למלחמה בטרור
* הוועדה הלאומית למלחמה בטרור (רוסיה)
* המרכז הלאומי למלחמה בטרור (NCTC) - גוף דומה בארצות הברית

== קישורים חיצוניים ==
* [https://web.archive.org/web/20140829140917/https://www.mi5.gov.uk/home/the-threats/terrorism/threat-levels.html מערכת רמת האיום בבריטניה], באתר MI5
* [https://web.archive.org/web/20091228091230/http://homeoffice.gov.uk/counter-terrorism/current-threat-level/index.html רמת האיום הנוכחית], באתר משרד הפנים
* [https://web.archive.org/web/20090918184334/http://www.mi5.gov.uk/output/joint-terrorism-analysis-centre.html המרכז המשולב לניתוח טרור], באתר MI5

קטגוריה:קהילת המודיעין הבריטית
קטגוריה:לחימה בטרור
קטגוריה:הממלכה המאוחדת: ארגונים ממשלתיים
קטגוריה:חירום
שברולט גרוב

שברולט גרוב (באנגלית: Chevrolet Groove) היא מכונית קונספט בתצורה סופרמיני קומפקטית אשר הוצגה בשנת 2007.

=="שברולט גרוב"==
* "שברולט גרוב" הוצגה לראשונה ב-4 באפריל 2007 בתערוכת המכוניות הבינלאומית בניו יורק ("New York International Auto Show" ). ה"שברולט גרוב" הציג סגנון חדש של מכונית קטנה מבית ג'נרל מוטורס. מכונת הסופרמיני תוכננה לחלוטין על ידי "GM דייהו" (שם רשמי: "GM Daewoo Auto and Technology Co") ("GM Korea" ) ב-דרום קוריאה. ה-"שברולט גרוב" מופעל על ידי מנוע דיזל בנפח 1.0 ליטר הדומה לזה שמניע את "שברולט ספארק" ("Chevrolet Spark" ), מכונית קטנה שנמכרת באסיה.
* 5 דלתות - האצ'בק
* מנוע קדמי
* סוג הנעה: הנעה קדמית

==ראו גם==
* שברולט

== קישורים חיצוניים ==

==הערות שוליים==

קטגוריה:מכוניות סופרמיני
קטגוריה:מכוניות קונספט
קטגוריה:מכוניות אמריקאיות
קטגוריה:דגמי מכוניות שהושקו ב-2007
המרכז המשותף למלחמה בטרור

המרכז המשותף למלחמה בטרור (בגרמנית: Gemeinsames Terrorismusabwehrzentrum, בראשי תיבות: GTAZ) הוא מרכז תיאום משותף לשירותי הביטחון של מדינות גרמניה והפדרציה, שנוצר בשנת 2004 כדי לתאם את המאבק בטרור בינלאומי. המרכז עוסק אך ורק בנושאים הקשורים לטרור איסלאמיסטי. הקמת מרכז יחיד הייתה הכרחית בשל העובדה שבשל המבנה הפדרלי של גרמניה, ביטחון האזרחים נמצא בידי המדינות.

== מבנה ==
המרכז המשותף אינו מוסד עצמאי והוא מקום לעבודה משותפת של נציגי הגופים הבאים:

* משרד משטרת הפלילים הפדרלית
* 16 מחלקות משטרת פליליות במדינה
* המשרד הפדרלי של משטרת המכס הפלילית של גרמניה (Zollkriminalamt)
* המשטרה הפדרלית של גרמניה 
* השירות הפדרלי להגנת החוקה הגרמנית
* 16 משרדי מדינה להגנת החוקה הגרמנית
* שירות המודיעין הפדרלי
* שירות סיכול ריגול צבאי
* המשרד הפדרלי להגירה ופליטים
* התובע הכללי בבית המשפט העליון הפדרלי

== ראו גם ==
* המטה לביטחון לאומי
* הוועדה הלאומית למלחמה בטרור (רוסיה)
* המרכז המשולב לניתוח טרור
* המרכז הלאומי למלחמה בטרור
==קישורים חיצוניים==
* [https://web.archive.org/web/20161105073004/http://www.bmi.bund.de/SharedDocs/Downloads/DE/Themen/Sicherheit/Terrorismus/gtaz.pdf?__blob=publicationFile Grundlegende Informationen zum GTAZ]
* [https://web.archive.org/web/20140725194827/http://www.bmi.bund.de/SharedDocs/Glossareintraege/DE/G/gatz_de.html?nn=109632 Pressemitteilung des Bundesministeriums des Innern zum GTAZ (Gemeinsames Terrorismusabwehrzentrum).]
* [https://web.archive.org/web/20101209080254/http://www.bfdi.bund.de/DE/Themen/InnereSicherheit/Einzelfragen/Artikel/GemeinsamesTerrorismusabwehrzentrum.html?nn=409642 Neue Kooperationsplattformen der Sicherheitsbehörden des Bundes und der Länder]
* [http://dip21.bundestag.de/dip21/btd/16/100/1610007.pdf Das Gemeinsame Terrorismusabwehrzentrum - Sachstand 2008.]
* [https://www.tagesschau.de/inland/gtaz100.html Gemeinsames Terrorismus-Abwehrzentrum Unscheinbare Behörde]
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לחימה בטרור
קטגוריה:טרור בגרמניה
בנג'מין הולינגסוורת'

בנג'מין אלן ניקולס הולינגסוורת (באנגלית: Benjamin Allen Nicolas Hollingsworth; נולד ב-7 בספטמבר 1984)<ref></ref> הוא שחקן קולנוע וטלוויזיה קנדי. הוא ידוע בעיקר בזכות תפקידו בסדרת הטלוויזיה של רשת CBS "קוד בלאק" בין השנים 2015–2018.

== קורות חייו ==
הולינגסוורת' נולד בברוקוויל, אונטריו.<ref></ref> הוא למד בבית הספר הלאומי לתיאטרון של קנדה <small>(אנ')</small> במונטריאול, קוויבק,<ref></ref> וסיים את לימודיו בשנת 2006.<ref></ref>

== חיים אישיים ==
הולינגסוורת התחתן עם מעצבת ההלבשה התחתונה ומורה לשיטת בר, נילה מאיירס, ב-10 בנובמבר 2012, לאחר שנתיים של זוגיות.<ref name="people"></ref> לבני הזוג שני בנים, ילידי 2016 ו-2018 בהתאמה.<ref></ref><ref></ref>

הולינגסוורת' היה בקשר עם השחקנית הקנדית נינה דוברב בין השנים 2006–2009. הם היו בעבר שותפים לדירה לפני שיצאו.

== פילמוגרפיה נבחרת ==
* 2003: The Music Man
* 2009: משפחת ג'ונס
* 2009: החיים היפים
* 2011: Divine: The Series - סדרת רשת
* 2013–2014: אנשי המחר
* 2014: Lucky in Love
* 2014: Joy Ride 3
* 2015: A Wish Come True
* 2015: בקסטרום 
* 2015–2018: קוד בלאק
* 2025-2018: וירג'ין ריבר
* 2019: Rabid
* 2019: מרדף קר
* 2020: Love Under the Olive Tree
* 2021: Joe Pickett
* 2022: A Splash of Love

==קישורים חיצוניים==

==הערות שוליים==

קטגוריה:שחקני קולנוע וטלוויזיה קנדים
קטגוריה:בוגרי בית הספר הלאומי לתיאטרון של קנדה
קטגוריה:קנדים שנולדו ב-1984
רוברט אראמאיו

רוברט "רוב" אראמאיו (באנגלית: Robert Aramayo; נולד ב-6 בנובמבר 1992) הוא שחקן אנגלי.

==ביוגרפיה==
אראמאיו נולד בנובמבר 1992 בעיר קינגסטון על ההול באנגליה והחל את קריירת המשחק שלו בגיל עשר בהצגה בבית הספר היסודי על באגסי מלון. בהמשך הצטרף להצגות התיאטרון "Hull Truck Youth Theatre" והופיע בשלוש הצגות, זאת לצד אחותו לורה.

הוא למד במכללת ויק ב-2011 וזכה בפרס בבית הספר ג'וליארד בניו יורק. בלימודיו שיחק את דמותו של אלכס מתפוז מכני מאת אנתוני ברג'ס. על תפקידו זכה לשחק בסרט האמריקאי-איטלקי "Lost in Florence" מ-2017.

הוא הופיע בסדרה "משחקי הכס" בעונה השישית, בתפקיד נד סטארק הצעיר, המופיע בפלאשבק. באותה שנה הופיע בסדרה "Harley and the Davidsons" בתור ויליאם הרלי, ממקימי חברת הרלי-דייווידסון. הוא הופיע גם בסרט מאותה שנה, "יצורים ליליים", של טום פורד, ובשנה שאחריה בסרט "Lost in Florence", בתור סאל.

ב-2018 שיחק במיני-סדרה "Lewis and Clark" של רשת הטלוויזיה האמריקאית HBO. הוא הופיע גם בסרטה של מלאני לורן "הכי רחוק שאפשר" ובסרט "The Standoff at Sparrow Creek" מ-2018, בסרט הפשע "Stray Dolls" מ-2019 ובקומדיה "Eternal Beauty" מאותה שנה. אותה שנה הופיע בעונה השנייה של הסדרה "מיינד האנטר" של שירות הזרמת המדיה נטפליקס.

בשנת 2020 שיחק בסרט האימה "אנטבלום" את דניאל ובסרט באימה "האיש הריק" גילם את גארט. בשנת 2021 שיחק בסדרה "מאחורי עיניה" בפלטורמה של נטפליקס בתור רוב. בנוסף, לוהק לגלם תפקידים בסרט "קינגס מן: ההתחלה" ובסדרה "שר הטבעות".

==קישורים חיצוניים==

קטגוריה:שחקני קולנוע וטלוויזיה אנגלים
קטגוריה:אנגלים ממוצא ספרדי
קטגוריה:בוגרי בית הספר ג'וליארד
קטגוריה:אנגלים שנולדו ב-1992
אילון נופר

אילון נופר (נולדה כאילנה רולניק ב-11 בפברואר 1971) היא מנהלת אמנותית, כוריאוגרפית ועיתונאית, ממייסדי ויוצרי להקת "מיומנה".

== ביוגרפיה ==
נולדה בניו יורק, הבכורה מבין שלוש אחיות. הוריה עסקו בהוראה. בגיל 6 עלתה לישראל עם משפחתה. למדה בבית הספר כצנלסון כפר סבא והחלה את דרכה כמתעמלת ואצנית למרחקים ארוכים. בגיל 12 שינתה את שמה מאילנה לאילון. בגיל 15 עזבה את בית הספר לקיבוץ מעלה החמישה כילדת חוץ שם החלה לנגן על מערכת תופים. בכיתה י"א חזרה לכצנלסון להשלים את לימודיה במגמת מוזיקה. בגיל 15 כתבה עם אמהּ את המחזמר "משחקים בגן" שהועלה בהיכל התרבות כפר סבא. נופר המשיכה ללימודי צילום ועריכה אצל הבמאי שלום הררי ועסקה בעריכה ודוקומנטציה מספר שנים. מאוחר יותר התמחתה בכלי הקשה, מוזיקה אוריינטלית וריקודי בטן בישראל ומחוצה לה, הייתה חברת אנסמבל על-עול של יאיר דלאל יחד סיירו מספר שנים בעולם ואף הקליטו אלבום באולפני ריינבו בנורווגיה שם נולד הרעיון להקים להקה משלה.

בשנת 1996, הייתה מייסדת שותפה של להקת מיומנה ומנהלת אמנותית יחד עם שותפה דאז בועז ברמן. בין השנים 1996 - 2017 הייתה שותפה לבימוי, עיצוב תנועה והלחנה של מופעי מיומנה השונים.
לאורך השנים הלהקה זכתה בפרסים שונים ביניהם את פרס התיאטרון לאירוע הבולט בתחום אמנויות הבמה לשנת 2001.

בשנת 2017 הייתה שותפה ליצירה של מופע הקברט "לילה אחד באפריל" עם קרן פלס ואמיר דדון שהוצג בהבימה. בנוסף ניהלה אמנותית את מוזס פרוג'קט ואת המופע "לא לבד" של חנן בן ארי.

משנת 2018, מלווה את תיאטרון הילדים הישראלי בתפקידי ניהול אמנותי, בימוי, הלחנה וכוריאוגרפיה להצגות "תירס חם בים בם", "שמוליקיפוד" ו"פיטר הארנב".

בשנת 2010 יצגה את ארגון קומן (SUSAN G. KOMEN), הפועל להגברת המודעות והערנות למלחמה בסרטן השד ותומך במחקר ופיתוח תרופות למניעת המחלה.

במאי 2019 השתתפה בקמפיין של קרייזי ליין להעצמה נשית, תחת הסלוגן “מי שאת – זה מה שיפה בך!” יחד עם גלית גוטמן, דנה ספקטור, ננה שרייר ונורית גורדון.

==קריירה בטלוויזיה ובעיתונות ==
בשנת 2013 שודר בערוץ 13 הסרט "זמן שקוף" בבימויה של גלי מאירי. הסרט ליווה את נופר בהתמודדותה עם מחלת הסרטן.

בשנת 2008 שודר בערוץ 8 הסרט "להיות מיומנה" בבימויו של דרור מורה. הסרט ליווה את מייסדי להקת מיומנה עד הבכורה להופעה be באוף ברודוויי, ניו יורק בשנת 2007.

בשנת 2012 השתתפה נופר בדוקו-ריאליטי "מחוברים+".
בשנת 2013 השתתפה כשופטת בתוכנית "המיזם" בהנחיית אברי גלעד.

משנת 2015 עד שנת 2020 כתבה טור חודשי בירחון "ליידי גלובס", ובנוסף שימשה כעיתונאית מראיינת.

== חיים אישיים ==
בשנת 2005 גילתה נופר שהיא, כמו סבתהּ, אמהּ ואחותה הצעירה, נשאית של הגן BRCA1. היא אובחנה כחולת סרטן מסוג טריפל נגטיב, עברה ניתוח, כימותרפיה והקרנות עד להחלמה מלאה. בשנת 2020 אובחנה שוב בסרטן שד מאותו הסוג ובחרה לעשות כריתת שדיים ללא שחזור.

באוקטובר 2020, חודש המודעות לסרטן השד, יזמה צילום לעיתון "לאשה" לתמונת השער כסמל לאומץ ולנחישות.

נופר התחתנה בגיל 19 והתגרשה בגיל 21. היא מתגוררת בתל אביב.

== קישורים חיצוניים ==

== הערות שוליים ==

2020 11
קטגוריה:במאיות ישראליות
קטגוריה:במאים ישראלים
קטגוריה:כוריאוגרפיות ישראליות
קטגוריה:כוריאוגרפים ישראלים
קטגוריה:יזמות ישראליות
קטגוריה:יזמים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:משתתפי מחוברים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות תיכון כצנלסון
קטגוריה:בוגרי תיכון כצנלסון
קטגוריה:ישראליות שנולדו ב-1971
קטגוריה:ישראלים שנולדו ב-1971
שיאמלה גופלאן

שיאמלה גופלאן (באנגלית: Shyamala Gopalan; 7 באפריל 1938 – 11 בפברואר 2009) הייתה מידענית רפואית הודית-אמריקאית.

== ביוגרפיה ==
שיאמלה היא בתם של עובד מדינה הודי בשם פיינגאנדו וונקטרמן גופלאן ואשתו, ראגאם גופלאן. שיאמלה נולדה במדראס שבהודו הבריטית<ref name="TNIE1"></ref> אך עם השנים המשפחה העתיקה את מקום מגוריה מספר פעמים והתגוררו בין היתר בניו דהלי וקולקטה.

שיאמלה למדה תואר ראשון בכלכלת בית במכללת ליידי אירווין בניו דלהי, מכללת נשים שנחשבה על ידי רבים כמובילה בתחומה. עם זאת אביה חשב שהנושא שהיא לומדת לא בשבילה ולא מממש את יכולותיה הרבות. גם אמה ציפתה שהיא תפנה לקריירה אחרת ובפרט בתחום הרפואה וההנדסה. ב-1958 החלה שיאמלה במפתיע ללמוד לתואר שני בתזונה ואנדוקרינולוגיה באוניברסיטת קליפורניה בברקלי שבארצות הברית. הוריה השתמשו בחלק מכספי הפנסיה שלהם כדאי לשלם עבור שכר הלימוד שלה. לאור העובדה שבבית הוריה לא היה קו טלפון נאלצו ההורים לתקשר איתה בעזרת שליחת איגרות אוויר. 6 שנים לאחר מכן סיימה שיאמלה את התואר והחלה להתכונן לעבודת הדוקטורט שלה<ref> <small>Note: last name and first name are listed swapped.</small></ref><ref name="lyman"></ref>.

שיאמלה ערכה מחקרים במעבדה למחקר זואולוגיה וסרטן באוניברסיטת ברקלי ובהמשך גם עבדה כחוקרת סרטן השד באוניברסיטת אילינוי באורבנה-שמפיין ואף באוניברסיטת ויסקונסין, בנוסף לכך היא עבדה כ-16 שנים במכון ליידי דייוויס למחקר רפואי.

שיאמלה נפטרה מסרטן המעי הגס באוקלנד ב-11 בפברואר 2009, שנה לאחר מכן בתה קמלה פיזרה את אפרה בחופי צ'נאי<ref></ref>.

== חיים אישיים ==
בסתיו 1962, במהלך פגישה של אגודה של קבוצת סטודנטים אפרו-אמריקאים, פגשה שיאמלה סטודנט ג'מייקני-אמריקאי שלומד לתואר שני בכלכלה בשם דונלד ג'יי האריס<ref name="NYTimes-9-13-2020"></ref>, עם חלוף הזמן השניים נהפכו לבני זוג ואף התחתנו ב-1963<ref name="LATimes92"></ref> ונולדו להם שתי בנות, קמלה (לימים סגנית הנשיא של ארצות הברית) ומאיה (עורכת דין, פעילה פוליטית ופרשנית פוליטית)<ref></ref>. עשור לאחר טקס הנישואים החליטו שיאמלה ודונלד להתגרש. לאחר הגירושים שיאמלה לקחה את בנותיה מספר פעמים להודו כדי לבקר את הוריה<ref name="LATimes92" /><ref></ref>.

== הערות שוליים ==

קטגוריה:סגל אוניברסיטת קליפורניה בברקלי
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל אוניברסיטת מקגיל
קטגוריה:מהגרים מהודו לארצות הברית
קטגוריה:חוקרות סרטן אמריקאיות
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:משפחת האריס
קטגוריה:אוקלנד (קליפורניה): אישים
קטגוריה:אמריקאיות שנולדו ב-1938
קטגוריה:אמריקאים שנולדו ב-1938
קטגוריה:אמריקאיות שנפטרו ב-2009
קטגוריה:אמריקאים שנפטרו ב-2009
יחסי איחוד האמירויות הערביות – הרשות הפלסטינית

יחסי איחוד האמירויות הערביות–הרשות הפלסטינית הם היחסים הכלכליים והפוליטיים בין איחוד האמירויות הערביות והרשות הפלסטינית.

== סקירה כללית והיסטוריה ==
איחוד האמירויות והרשות הפלסטינית הן חלק מאזור המזרח התיכון וחולקות קשרים תרבותיים הדוקים. היחסים בין המדינות התדרדרו באופן דרמטי מאז 2005, כאשר איחוד האמירויות החלה להתקרב לנורמליזציה של יחסיה עם ישראל.<ref></ref> כמו רוב המדינות המוסלמיות, איחוד האמירויות תומכת בהקמת מדינה פלסטינית ולכן לא קיימה קשרים רשמיים עם ישראל עד אוגוסט 2020. באותו חודש הוכרז הסכם בין ארצות הברית, ישראל ואיחוד האמירויות לנרמול היחסים, הסכם אותו גינה יושב ראש הרשות הפלסטינית מחמוד עבאס אשר גם החזיר את השגריר הפלסטיני מאבו דאבי.

נכון לשנת 2020 ישנם אלפי מהגרים פלסטינים החיים ועובדים באיחוד האמירויות.

ב-22 בדצמבר 2020, דווח כי איחוד האמירויות הערביות סירבה להתיר לשגריר הפלסטיני במדינה לשוב לתפקידו לאחר שהרשות הפלסטינית החזירה אותו כמחאה לכינון היחסים הדיפלומטיים בין ישראל לאיחוד האמירויות.

על רקע התפתחויות אלו וכן על רקע המשבר הכלכלי של מגפת הקורונה, צמצמה איחוד האמירויות את תמיכתה באונר"א כמעט לחלוטין.

במהלך מבצע שומר החומות איימה איחוד האמירויות כי אם חמאס לא תפסיק את ירי הרקטות לעבר ישראל, היא תבטל את הסיוע שתכננה לשלוח לרצועת עזה על מנת לשקמה. גורם אמירתי אמר: 

== נציגויות דיפלומטיות ==
* איחוד האמירויות הערביות מחזיקה משרד ייצוגי ברמאללה.
* הרשות הפלסטינית מחזיקה באיחוד האמירויות הערביות שגרירות באבו דאבי.

== ראו גם ==
* יחסי החוץ של הרשות הפלסטינית
* יחסי החוץ של איחוד האמירויות הערביות

==קישורים חיצוניים==

== הערות שוליים ==
אסופה (כפר)

אסופה (בהונגרית: Aszófő) הוא כפר במחוז וספרם שבמרכז הונגריה.

==יהודי אסופה==
באסופה חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|13
|384
|-
|1910
|2
|
|-
|1920
|1
|
|-
|1941
|3
|367
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
בלטונאקלי

בלטונאקלי (בהונגרית: Balatonakali) הוא כפר נופש במחוז וספרם שבמרכז הונגריה.

אף על פי שמספר התושבים בעיר עומד על כמה מאות, בקיץ נופשים בעיר למעלה מעשרים אלף מבקרים, במחנות לנוער, בחוף אגם בלטון, בטיילת חוף, ובשלושה אתרי קמפינג בינלאומיים הקיימים בכפר.

בתקופת הכיבוש הטורקי היישוב נהרס ונותר לא מיושב במשך מאתיים שנה עד ששוקם והוקם מחדש בשנת 1807 על ידי הפיאריסטים.

עד שנת 1954 נקרא הכפר "אקלי" (Akali).

==ערים תאומות==

==קישורים חיצוניים==

* 

==הערות שוליים==

קטגוריה:הונגריה: כפרים
בלטונצ'יצ'ו

בלטונצ'יצ'ו (בהונגרית: Balatoncsicsó) הוא כפר קטן על גדות אגם בלטון במחוז וספרם שבמרכז הונגריה.

==יהודי בלטונצ'יצ'ו==
בבלטונצ'יצ'ו חיו יהודים בתקופות זמן שונות.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|6
|530
|-
|1910
|5
|
|-
|1920
|4
|
|-
|1930
|2
|
|-
|1941
|2
|450
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
הקבינט של ארצות הברית בממשל דונלד טראמפ

הנשיא דונלד טראמפ, 2017]]
הקבינט של ארצות הברית בממשל דונלד טראמפ כיהן במשך תקופת כהונה נשיאותית אחת, מהשבעת נשיא ארצות הברית דונלד טראמפ ב-20 בינואר 2017 ועד סיום כהונתו ב-20 בינואר 2021.

== ניתוח ==
הקבינט של טראמפ אופיין על ידי התקשורת כשמרני מאוד. הוא תואר כ"צוות חלומות שמרני" על ידי פוליטיקו, וכקבינט השמרני ביותר בתולדות ארצות הברית על ידי ניוזוויק, ו"אחד מצוותי המדיניות הפנימית השמרנית ביותר בהיסטוריה המודרנית" על ידי לוס אנג'לס טיימס. "The Hill" תיאר את הקבינט של טראמפ כ"צוות לא שגרתי" הפופולרי בקרב השמרנים, וטען כי רפובליקנים ממסדיים יותר כמו ג'ון מקיין או מיט רומני לא היו בוחרים קבינט דומה. ה-CNN הסכים, וכינה את הקבינט "צוות חלומות שמרני של מינויים בקבינט המקומי." מנגד, בוול סטריט ג'ורנל נכתב כי "כמעט בלתי אפשרי לזהות נטייה אידאולוגית ברורה במועמדות הקבינט של הנשיא הנכנס". הוול סטריט ג'ורנל הצהיר גם כי המועמדות של טראמפ מסמלת מדיניות ממשל למניעת רגולציה.

== הרכב הקבינט ==
בעלי התפקידים שלהלן מונו לקבינט בידי הנשיא דונלד טראמפ ומינוים אושר (ככל שכבר אושר) בידי הסנאט ביום המופיע כיום תחילת הכהונה. סגן הנשיא וראש הסגל אינם נדרשים באישור הסנאט.
* מזכיר המדינה: רקס טילרסון (2017–2018), מייק פומפאו (2018–2021).
* מזכיר האוצר: סטיבן מנושין (2017–2021).
* מזכיר ההגנה: ג'יימס מאטיס (2017–2018), פטריק שנהאן (2019), מארק אספר (2019–2020), כריסטופר מילר (2020–2021).
* התובע הכללי: ג'ף סשנס (2017–2018), ויליאם בר (2018–2020), ג'פרי רוזן (2020–2021).
* מזכיר הפנים: ראיין זינקי (2017–2019), דייוויד ברנהרדט (2019–2021).
* מזכיר החקלאות: סאני פרדו (2017–2021).
* מזכיר המסחר: וילבור רוס (2017–2021).
* מזכיר העבודה: אלכסנדר אקוסטה (2017–2019), יוג'ין סקאליה (2019–2021).
* מזכיר הבריאות ושירותי האנוש: טום פרייס (2017), אלכס אזר (2017–2021).
* מזכיר השיכון והפיתוח העירוני: בן קרסון (2017–2021).
* מזכיר התחבורה: איליין צ'או (2017–2021), סטיבן ברדברי (2021–2021).
* מזכיר האנרגיה: ריק פרי (2017–2019), דן ברוייט (2019–2020).
* מזכירת החינוך: בטסי דבוס (2017–2021), מיק זאיס (2021–2021).
* מזכיר המחלקה לענייני חיילים משוחררים: דייוויד שולקין (2017–2018), רוברט וילקי (2018–2021).
* מזכיר ביטחון המולדת: ג'ון קלי (2017), קירסטן נילסן (2017–2019), צ'אד וולף (בפועל, 2019–2021), פיט גיינור (בפועל, 2021–2021).

=== בעלי תפקידים ברמת הקבינט ===
* סגן הנשיא: מייק פנס (2017–2021).
* ראש סגל הבית הלבן: ג'ון קלי (2017–2019), מיק מולבני (2019–2020), מארק מדוז (2020–2021).
* מנהל משרד הניהול והתקציב: ראסל ווט (2019–2021).
* מנהל הסוכנות להגנת הסביבה: אנדרו וילר (2018–2021).
* נציב הסחר של ארצות הברית: רוברט לייטייזר (2017–2021).
* השגרירה באו"ם: ניקי היילי (2017–2018), ג'ונתן כהן (2018–2019), קלי קרפט (2019–2021).
* מנהלת הסוכנות לעסקים קטנים: לינדה מקמהן (2017–2019), ג'וביטה קרנזה (2020–2021).

==קישורים חיצוניים==

== הערות שוליים ==

*
טראמפ, דונלד
נסיכה בהחלפה: חילוף חוזר

נסיכה בהחלפה: חילוף חוזר (באנגלית: Princess Switch: Switched Again) הוא סרט קומדיה רומנטית אמריקאי לחג המולד. הוא מהווה את סרט ההמשך של נסיכה בהחלפה, בו מככבים ונסה הדג'נס, סם פלדיו, סואן בראון, ניק סגאר ובן לם בתפקיד קמע.<ref></ref><ref></ref> הסרט הוקרן לראשונה בנטפליקס ב-19 בנובמבר 2020.<ref></ref>

== תקציר העלילה ==
הסיפור עוקב אחר הדוכסית מרגרט דלקורט, אשר יורשת לפתע את כס המלוכה בארץ מולדתה - מונטנארו. כשהכתרתה מתקרבת, היא וסטייסי מחליפות שוב מקום כדי שמרגרט תוכל לתקן את יחסיה עם הידיד הטוב של סטייסי, קווין. מבלי ששתי הנשים מודעות לכך, כפילה שלישית, בת דודתה המרושעת של מרגרט, ליידי פיונה, מתחזה למרגרט בתוכנית לגניבת כס המלוכה.<ref></ref>

== שחקנים ודמויות ==
* ונסה הדג'נס בתפקיד מרגרט דלקורט (דוכסית מונטנארו), סטייסי דנובו וליידי פיונה פמברוק.
* סם פלדיו בתפקיד הנסיך אדוארד.
* ניק סגאר בתפקיד קווין ריצ'רדס.
* מארק פליישמן בתפקיד פרנק דה לוקה.
* סואן בראון בתפקיד גברת דונטלי.
* לאקלן ניבואר בתפקיד אנטוניו רוסי.
* בן לם בתפקיד קמע המלך ריצ'רד

== קישורים חיצוניים ==

== הערות שוליים ==

קטגוריה:נטפליקס: סרטים
קטגוריה:סרטי המשך אמריקאיים
קטגוריה:סרטי חג המולד
קטגוריה:סרטי קומדיה רומנטית
קטגוריה:סרטים באנגלית
קטגוריה:סרטים אמריקאיים משנת 2020
קטגוריה:סרטי 2020
קוסמות קטנות

קוסמות קטנות (באנגלית: Little Charmers) היא סדרת טלוויזיה קנדית בהנפשה ממוחשבת לילדים, מסוגת פנטזיה וקומדיה, שהופקה על ידי Nelvana Enterprises, Spin Master Entertainment ו-Atomic Cartoons עבור ערוץ Treehouse TV. הסדרה נוצרה על ידי ג'ניפר דודג' ואיירין וייבל, ובוימה על ידי ג'ייסון גרו (עונה ראשונה) ואיאן פרידמן (עונה שנייה).

הסדרה שודרה במקור בארצות הברית בערוץ ניקלודיאון, החל מ-12 בינואר 2015 עד 15 באפריל 2017. בקנדה הסדרה שודרה במקור בערוץ Treehouse TV, החל מ-25 בינואר 2015 עד 17 בינואר 2019. בישראל הסדרה שודרה במקור בדיבוב עברי בערוץ ניק ג'וניור בין השנים 2015–2017. לסדרה הופקו 2 עונות ו-57 פרקים באורך 22 דקות, כאשר כל פרק מחולק לשני פרקים משניים באורך 11 דקות.

בהשראת הסדרה הופק מרצ'נדייזינג הכולל בובות, תחפושות, מצעים ומשחקי מחשב, אשר הופץ, בין היתר, בישראל.

== תקציר העלילה ==
הסדרה עוקבת אחר שלוש קוסמות צעירות, הייזל, לוונדר ופוזי, אשר בכל פרק יוצאות להרפתקה קסומה עם האישיות וכוחות הקסם הייחודיים שלהן.

== דמויות ==
* הייזל צ'ארמינג (Hazel Charming) – קוסמת צעירה. אוהבת לעזור לכולם. בעלת שיער ורוד.
* לוונדר (Lavender) – קוסמת צעירה. אוהבת אופנה ועיצוב. בעלת שיער סגול.
* פוזי (Posie) – קוסמת צעירה. מתרגשת בקלות ורואה את היופי בכל דבר. בעלת שיער צהוב.
* מר צ'ארמינג (Mr. Charming) – אבא של הייזל.
* גברת צ'ארמינג (Mrs. Charming) – אמא של הייזל.
* סאוון (Seven) – חתולה של הייזל.
* פלייר (Flare) – דרקונה של לוונדר.
* טרבל (Treble) – ינשופה של פוזי.
* הנסיך צפרדעי (Prince Ferg) – נסיך שהפך לצפרדע.
* גארי (Gary) – גמד.

== מדבבים ==
הדיבוב העברי בוים על ידי אפי בן ישראל, והופק על ידי ענבר שטגר עזרא.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|הייזל
|אדיסון הולי
|שחר קדוש
|-
|לוונדר
|אלכסה טורינגטון
|קטי כהן (2015–2016)אלונה אלכסנדר (2017)
|-
|פוזי
|מטילדה גילברט
|אליענה מגון
|-
|מר צ'ארמינג
|אנדרו סביסטון
|ערן מור
|-
|גברת צ'ארמינג
|ליזט אס טי. לואי
|שרון שחל
|-
|הנסיך צפרדעי
|גייג' מונרו
|קובי ליקורמן (2016–2017)
|}
בנוסף דיבבו בדיבוב העברי דניאל מגון, ברק ברויטמן, סער בדישי ומונה מור, שגם ביצעה את שיר הפתיחה של הסדרה.

== שידור ==

== קישורים חיצוניים ==
* 

* 

קטגוריה:סדרות טלוויזיה קנדיות לילדים
קטגוריה:סדרות הנפשה ממוחשבת
קטגוריה:סדרות הנפשה קנדיות
קטגוריה:סדרות פנטזיה
קטגוריה:סדרות קומדיה קנדיות
קטגוריה:ניקלודיאון: תוכניות וסדרות
קטגוריה:ניק ג'וניור: תוכניות וסדרות
קטגוריה:תוכניות טלוויזיה שעלו לשידור בשנות ה-2010
Happy Home

Happy Home (בעברית: בית מאושר) הוא שיר של הדי ג'יי הדני הדגור בהשתתפות הלהקה הדנית לוקאס גרהאם. השיר נכתב במשותף על ידי הדגור עצמו ולוקאס פורקאמר (לוקאס גרהאם). השיר יצא לאור ב-10 במרץ 2014 על ידי חברת התקליטים קופנהגן רקורדס בשיתוף עם יוניברסל מיוזיק דנמרק. הוא הגיע למקום הראשון במצעד הסינגלים הדני Hitlisten.

השיר הושמע פעמים רבות בתחנת הרדיו הדנית P3 ובתחנות רדיו דניות נוספות. השיר הופיע מספר שבועות במקום הראשון בסטרימינג ובמכירות בדנמרק<ref name=":2">https://www.facebook.com/DJHEDEGAARD</ref> ועד פברואר 2015 הוא צבר מכל 31 מיליון הזרמות בסך הכול.

אחר הופעה של השיר בתוכנית האירוח הנורווגית "Senkveld med Thomas og Harald",<ref></ref> הוא הגיע למקום הראשון במצעד האייטונס הנורווגי והשיג את התואר פלטינה 3× בסטרימינג בנורווגיה,<ref></ref> והגיע למקום הרביעי במצעד הסינגלים הנורווגי VG-lista. השיר נכנס גם לטופ 40 במצעד הסינגלים השוודי Sverigetopplistan.

== פרסים ==
ב-2014, הדגור זכה בפרס הגרמי הדני בתור "מפיק השנה" עבור הלהיט "Happy Home" בטקס פרסי המוזיקה הדנית 2014.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי לוקאס גרהאם
קטגוריה:שירים באנגלית
קטגוריה:סינגלים שהגיעו למקום הראשון בדנמרק
קטגוריה:סינגלים בהוצאת יוניברסל מיוזיק גרופ
Søndagsbarn

Søndagsbarn (בעברית: ילד של יום ראשון) הוא סינגל של להקת ההיפ-הופ הדנית סוספקט בהשתתפות הלהקה הדנית לוקאס גרהאם. השיר יצא לאור כהורדה דיגיטלית בדנמרק ב-22 במאי 2015 על ידי חברת התקליטים הדנית טאבו רקורדס. השיר הגיע למקום השלישי במצעד הסינגלים הדני.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!דנמרק
|22 במאי 2015
|הורדה דיגיטלית
|טאבו רקורדס
|<ref name="iTunes"/>
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי לוקאס גרהאם
קטגוריה:שירים בדנית
אילפנש חדרה

אילפנש חדרה (באנגלית: Ilfenesh Hadera; נולדה ב-1 בדצמבר 1985) היא שחקנית אמריקאית. מוכרת בשל תפקידה כסטפני הולדן בסרט "משמר המפרץ", ומתפקידה כדאב קוואי בסדרה "מיליארדים" ברשת שואוטיים. 

==ביוגרפיה==
חדרה נולדה בהארלם, ניו יורק ב-1 בדצמבר 1985. יש לה שורשים אתיופיים ואירופאיים. אביה, אספהא, הוא פליט אתיופי תגרי והמקים של ועדת השירותים האפריקאיים, ארגון חוץ-ממשלתי מבוסס בהארלם שעובד עם מהגרים אפריקאיים. אימה, קים ניקולס, היא מנהלת באותו ארגון, וכמו כן חדרה התנדבה בארגון לפני שהתחילה את קריירת המשחק שלה. חדרה עבדה גם כמלצרית למשך 10 שנים לפני הופעתה הראשונה בטלוויזיה.

חדרה למדה בבית ספר לאמנויות של הארלם ולאחר מכן בתיכון פיורלו לה גוארדיה. לאחר מכן קיבלה תואר באמנויות יפות מהאקדמיה המלכותית לאמנות הדרמה שהוא תחת הניהול של קינגס קולג' לונדון.

==קריירה==
בשנת 2010, חדרה הופיעה לראשונה כאשר שיחקה בסרט "1/20". בשנת 2011 שיחקה בפיילוט לסדרת טלוויזיה שיצר ספייק לי "Da Brick", אך בסוף היא לא עלתה לשידור. ארבע שנים אחרי זה, ליהק אותה לי לסרטו "שיראק". בין לבין שיחקה בסדרות "הרשימה השחורה", "Show Me a Hero", "שיקגו FIRE", "המעניש", ו-"Shes's Gotta Have It".

בשנת 2017, חדרה כיכבה בסרט "משמר המפרץ" בתפקיד סטפני הולדן ובשנת 2018 בסדרה "Deception" בתפקיד של קיי דניאלס. היא גם שיחקה בתפקיד חוזר בסדרה "מיליארדים".

בשנת 2019 שיחקה בתפקיד של מיים ג'ונסון, אשתו של באמפי ג'ונסון, בדרמת פשע "הסנדק של הארלם".

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2010
|1/20
|הייזל
|
|-
|2013
|שבעה צעדים
|ג'ודי
|
|-
|2015
|שיראק
|גברת מק'לאוד
|
|-
|2017
|משמר המפרץ
|סטפני הולדן
|
|-
|TBA
|The Bricklayer
|טיי
|
|}

===טלוויזיה===
{| class="wikitable"
|+
!שנה
!סדרה
!תפקיד
!הערות
|-
|2013
|הרשימה השחורה
|ג'ניפר פאלמר
|פרק "Pilot"
|-
| rowspan="2" |2015
|דרוש גיבור
|כרמן פבלס
|מיני-סדרה
|-
|שיקגו FIRE
|סרינה
|3 פרקים
|-
| rowspan="2" |2016
|אנשים קשים
|אבי
|פרק: "Patches"
|-
|תובעת על עקבים
|נעמי גולדן
|2 פרקים
|-
|2016–2017
|מיליארדים
|דאב קוואי
|תפקיד חוזר (עונות 2-1); 20 פרקים
|-
| rowspan="2" |2017
|מומחה לכלום
|ליסה
|3 פרקים
|-
|המעניש
|מאהבת
|פרק: "Crosshairs"
|-
|2017–2019
|לא יכולה בלי זה
|אופל גילסטראפ
|10 פרקים
|-
|2018
|Deception
|קיי דניאלס
|תפקיד ראשי; 13 פרקים
|-
|2019-הווה
|הסנדק של הארלם
|מיים ג'ונסון
|תפקיד ראשי; (2 עונות); 20 פרקים
|-
|2023–2024
|נקודת שוויון
|מישל צ'אמברס
|2 פרקים
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמניות ריפבליק רקורדס
קטגוריה:אמריקאים ממוצא אתיופי
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
Golden (שיר של ברנדון ביל)

Golden (בעברית: מוזהב) הוא סינגל של הזמר-יוצר האמריקאי ברנדון ביל, בהשתתפות הלהקה הדנית לוקאס גרהאם. השיר יצא לאור כהורדה דיגיטלית בדנמרק ב-5 בפברואר 2016 על ידי חברות התקליטים Then We Take the World ויוניברסל מיוזיק דנמרק. השיר הגיע למקום הראשון במצעד הסינגלים הדני, ונכנס למצעדים גם בנורווגיה, גרמניה ושוודיה.

== קליפ ==
הווידאו קליפ לשיר יצא ב-11 בפברואר 2016.<ref>[https://www.youtube.com/watch?v=CAq69lIx8YQ Brandon Beal - Golden ft. Lukas Graham -] YouTube</ref> הקליפ מבוסס על סיפור אמיתי מחייו של ברנדון שהוביל לקריירה המוזיקלית שלו. נכון לנובמבר 2020, הקליפ צבר למעלה מ-9 מיליון צפיות ביוטיוב.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!דנמרק (IFPI Denmark)<ref></ref>
|פלטינה 2×
|180,000<small></small>
|-
!נורווגיה (IFPI Norway)<ref></ref>
|פלטינה 1×
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!דנמרק
|5 בפברואר 2016
|הורדה דיגיטלית
|Then We Take the World • יוניברסל דנמרק
|<ref name="iTunes" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי לוקאס גרהאם
קטגוריה:שירים באנגלית
קטגוריה:סינגלים שהגיעו למקום הראשון בדנמרק